**Vyhlásenie**

**podľa čl. 23 ods. 3 písm. a) Legislatívnych pravidiel vlády SR**

Návrh zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“) sa predkladá bez rozporov s podpredsedom vlády Slovenskej republiky, ministerstvami alebo Úradom vlády Slovenskej republiky.

Na rozporových konaniach nedošlo k dohode o niektorých zásadných pripomienkach Generálnej prokuratúry SR, Únie miest Slovenska, Hlavného mesta SR Bratislavy, Bratislavského samosprávneho kraja a verejnosti (hromadná pripomienka), ktorých požiadavky na zmeny v pravidlách cestnej premávky, resp. v ich sankcionovaní, šli nad rámec návrhu zákona. Ministerstvo vnútra sa nebráni týmto návrhom a ich prípadnému zapracovaniu, tieto zmeny však musia byť predmetom odborného posúdenia v rámci riadneho pripomienkového konania.